Document ID: 32007D0521

ΑΠΌΦΑΣΗ 2007/521/ΚΕΠΠΑ ΤΟΥ ΣΥΜΒΟΥΛΊΟΥ
της 23ης Ιουλίου 2007
για την εφαρμογή της κοινής θέσης 2004/293/ΚΕΠΠΑ για την ανανέωση των μέτρων προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την πρώην Γιουγκοσλαβία (ΔΠΔΓ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη την κοινή θέση 2004/293/ΚΕΠΠΑ του Συμβουλίου (1), και ιδίως το άρθρο 2, σε συνδυασμό με το άρθρο 23, παράγραφος 2 της Συνθήκης για την Ευρωπαϊκή Ένωση,
Εκτιμώντας τα εξής:
(1)
Το Συμβούλιο, με την κοινή θέση 2004/293/ΚΕΠΠΑ, θέσπισε μέτρα ώστε να παρεμποδίζεται η είσοδος στα εδάφη των κρατών μελών, ή η διέλευση από αυτά, προσώπων που επιδίδονται σε δραστηριότητες οι οποίες βοηθούν φυγόδικους να διαφεύγουν της δικαιοσύνης για εγκλήματα για τα οποία τους έχει απαγγελθεί κατηγορία από το Διεθνές Ποινικό Δικαστήριο για την πρώην Γιουγκοσλαβία (ΔΠΔΓ), ή άλλως προσπαθούν να παρεμποδίσουν την υλοποίηση της εντολής του ΔΠΔΓ.
(2)
Κατόπιν της προσαγωγής του κ. Vlastimir DJORDJEVIC στο ΔΠΔΓ, ορισμένα πρόσωπα που αναφέρονται στο άρθρο 1 της κοινής θέσης και που συνδέονται με τον κ. Djordjevic θα πρέπει να διαγραφούν από τον κατάλογο.
(3)
Επιπλέον, θα πρέπει να συμπεριληφθεί στον κατάλογο ένα επιπλέον όνομα σύμφωνα με το άρθρο 1 της κοινής θέσης και θα πρέπει να προστεθούν περαιτέρω αναγνωριστικά στοιχεία.
(4)
Ο κατάλογος που περιέχεται στο παράρτημα της κοινής θέσης 2004/293/ΚΕΠΠΑ θα πρέπει να τροποποιηθεί αναλόγως,
ΑΠΟΦΑΣΙΖΕΙ:
Άρθρο 1
Ο κατάλογος των προσώπων που παρατίθεται στο παράρτημα της κοινής θέσης 2004/293/ΚΕΠΠΑ αντικαθίσταται από τον κατάλογο που παρατίθεται στο παράρτημα της παρούσας απόφασης.
Άρθρο 2
Η παρούσα απόφαση παράγει αποτελέσματα την ημερομηνία της έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 23 Ιουλίου 2007.

Labels: 11
5
0
13
18